PATVIRTINTA

Žemaičių Naumiesčio mokyklos-darželio

direktoriaus 2022 m. vasario 28 d.

įsakymu Nr. (1.3)V-30

**Žemaičių naumiesčio MOKYKLOS-DARŽELIO**

**MOKESČIO UŽ VAIKO išlaikymą mokykloje-darželyje nustatymo TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokesčio už vaikų išlaikymą Šilutės r. Žemaičių Naumiesčio mokykloje-darželyje (toliau – mokykloje-darželyje), įgyvendinančiose ikimokyklinio ir priešmokyklinio ugdymo programas, nustatymo tvarkos aprašas (toliau – Aprašas) reglamentuoja ikimokyklinio ir priešmokyklinio amžiaus vaikų maitinimo bei ugdymo paslaugų mokesčių nustatymo, lengvatų taikymo ir pateikiamų dokumentų lengvatoms taikyti priėmimo mokykloje-darželyje, įgyvendinančiose ikimokyklinio ir priešmokyklinio ugdymo programas, tvarką.
2. Aprašas parengtas vadovaujantis Lietuvos Respublikos švietimo įstatymu, Šilutės rajono savivaldybės tarybos 2022 m. vasario 24 d. sprendimu Nr.T1-906, Šilutės rajono savivaldybės tarybos 2019 m. lapkričio 28 d. sprendimu Nr.T1-174 ir sprendimų pakeitimais.

**II SKYRIUS**

**MOKESČIO UŽ MAITINIMĄ IR UGDYMO PASLAUGAS NUSTATYMAS**

1. Tėvai (globėjai) mokestį už vaikų maitinimą moka tik už lankytas dienas.
2. Trumpo buvimo (iki 4 valandų) ikimokyklinio, priešmokyklinio ugdymo grupių vaikai, tėvų pageidavimu, gali būti nemaitinami. Tiems, kurie pageidauja maitintis, taikoma atitinkamo amžiaus vaikams nustatyta maitinimo išlaidų norma.
3. Priešmokyklinio amžiaus ugdytiniai, gaunantys nemokamus pietus, moka už pusryčius.
4. Už įstaigos lankymą taikomas Savivaldybės tarybos nustatyto dydžio ugdymo aplinkos išlaikymo mokestis 0,50 Eur. Jei vaiko veiklos trukmė darželyje neilgesnė nei 4 valandos, taikomas 50% nustatyto dydžio mokestis ugdymo aplinkos išlaikymui.
5. Aplinkos išlaikymo 0,50 Eur mokestis panaudojamas vadovaujantis mokesčio už ugdymo aplinkos išlaikymą Žemaičių Naumiesčio mokykloje-darželyje panaudojimo tvarkos aprašu, patvirtintu mokyklos-darželio direktoriaus 2022 m. vasario 28 d. įsakymu Nr. (1.3)V1-30.
6. Už ikimokyklinio ugdymo įstaigos lankymą vasaros laikotarpiu ikimokyklinio amžiaus vaikams (liepos, rugpjūčio mėnesiais), o priešmokyklinio amžiaus vaikams (birželio, liepos, rugpjūčio mėn.), taikomas papildomas Savivaldybės tarybos nustatyto dydžio mokestis. Mokestis mokamas už tėvų prašyme nurodytą laikotarpį.
7. Vienos dienos vaiko maitinimo normos:
	1. ikimokyklinio ugdymo grupėse, dirbančiose 10,5 valandų vienos dienos piniginė norma 2,56 Eur.
		1. Pusryčiai – 0,73 ct;
		2. Pietūs – 1,16 eurų;
		3. Vakarienė – 0,67 ct.
	2. priešmokyklinėse grupėse, dirbančiose 7,20 val., mokestis skaičiuojamas už pusryčius, vakarienę.

**III SKYRIUS**

**MOKESČIO LENGVATŲ TAIKYMAS IR JAS PATVIRTINANČIŲ**

**DOKUMENTŲ PATEIKIMAS**

1. Mokestis už vaikų maitinimą ir aplinkos išlaikymą mažinamas 50 procentų Šilutės rajono savivaldybės tarybos sprendimu nustatytos vaiko dienos maitinimo normos už kiekvieną lankytą arba nelankytą nepateisintą dieną, jeigu:
	1. vaikas (vaikai) turi tik vieną iš tėvų:
		1. vienas iš tėvų miręs (pateikiam mirties liudijimo kopija);
		2. kitas pripažintas nežinia kur esančiu (pateikiama teismo sprendimo kopija);
		3. kitam apribota tėvų valdžia (pateikiama teismo sprendimo kopija);
		4. kitas atlieka bausmę įkalinimo įstaigoje (pateikiama pažyma iš įkalinimo įstaigos);
		5. vaiką augina vieniša (gimus vaikui nenustatyta tėvystė ir gimimo liudijime nėra įrašo apie tėvą) motina ( pateikiamas gimimo liudijimas);
		6. vaiką augina viena išsituokusi motina arba tėvas ir laikinai negauna vaiko išlaikymo lėšų (pateikiamas ištuokos liudijimas arba patvirtinta jo kopija ir pažyma iš antstolių kontoros).
	2. Šeima augina tris ir daugiau vaikų (pateikus šeimos sudėtį patvirtinantį dokumentą; pažymą iš mokymo įstaigos, jei vaikas (vaikai) mokosi mokyklų dieniniuose skyriuose ne ilgiau kaip iki 24 m. amžiaus).
	3. Vaikas auga moksleivių ar studentų šeimoje, kurioje vienas iš tėvų mokosi mokymo įstaigos dieniniame skyriuje (pateikus pažymas apie mokslo tęsimą vasario ir rugsėjo mėnesiais).
2. Jeigu du vaikai iš vienos šeimos lanko ikimokyklinę įstaigą, vienam iš jų mokestis mažinamas 50 procentų.
3. Mokestis už vaiko maitinimą ir ugdymo aplinkos išlaikymą neskaičiuojamas jeigu:
	1. Savivaldybės administracijos direktoriaus įsakymu yra paskirtas privalomas ikimokyklinis ugdymas.
	2. Abu tėvai yra kurčnebyliai, o vaikas neturi šios negalios ir pajamos vienam šeimos nariui per mėnesį yra mažesnės kaip 2,5 valstybės remiamos pajamos (VRP).
	3. Vaikas nelanko Žemaičių Naumiesčio mokyklos-darželio dėl epidemijos, karantino, stichinės nelaimės.
4. Mokestis už vaiko maitinimą ikimokyklinio ir priešmokyklinio ugdymo grupėse neskaičiuojamas, jeigu vaikas maitinimo paslauga nesinaudoja dėl sveikatos sutrikimų (reikalingas pritaikytas maitinimas, pateikus gydytojo pažymą).
5. Dokumentai, patvirtinantys lengvatos taikymą, pateikiami direktoriui kasmet iki rugsėjo 1 d., priimant vaiką į įstaigą arba bet kuriuo metu, atsiradus teisei į lengvatą. Lengvata taikoma nuo kitos dienos po dokumento pateikimo arba naikinama netekus teisės į ją. Už lengvatos taikymo teisėtumą atsako direktorius ir jo paskirtas atsakingas asmuo.

**IV SKYRIUS**

**BAIGIAMOSIOS NUOSTATOS**

1. Mokestis už vaiko išlaikymą mokykloje-darželyje turi būti sumokamas už praėjusį mėnesį iki kito mėnesio 15 dienos.
2. Jei mokestis už vaiko išlaikymą nesumokamas du mėnesius, įstaiga turi teisę vienašališkai nutraukti ugdymo sutartį.
3. Mokesčio už vaiko išlaikymą mokykloje-darželyje skolos iš tėvų (kitų teisėtų vaiko atstovų) išieškomos Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_